יש הבדל, אך גם קשר קרוב. היפרדות זגוגית כוללת הצטמצמות של החומר דמוי הג'ל (הזגוגית) בעין, המתבטאת בתופעות כמו נקודות שחורות קטנות בשדה הראייה (floaters) והבזקי אור. תופעה זו עלולה לגרום לקרע ברשתית ומצב זה עלול להתפתח להיפרדות רשתית ולכן חשוב להיבדק אצל רופא על כל תופעה או סימפטום שלא היה קודם. היפרדות זגוגית היא מצב פיזיולוגי של הזדקנות העין ולעומת זאת היפרדות רשתית היא מצב פתולוגי העלול לגרום לעיוורון ודורש פתרון כירורגי בדחיפות.